input: KOMISIJAS ĪSTENOŠANAS REGULA (ES) Nr. 441/2013
  (2013. gada 7. maijs),
  ar ko groza vai atceļ dažas regulas par preču klasifikāciju kombinētajā nomenklatūrā
  EIROPAS KOMISIJA,
  ņemot vērā Līgumu par Eiropas Savienības darbību,
  ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
  tā kā:
  (1)
  Dažās Komisijas regulās par preču klasifikāciju, kuras pieņemtas, lai nodrošinātu ar Regulu (EEK) Nr. 2658/87 izveidotās kombinētās nomenklatūras vienotu piemērošanu, ir atsauces uz kodiem vai piezīmēm, kas ir svītrotas vai vairs nav spēkā. Minētās regulas būtu jāgroza, lai tiktu ņemti vērā attiecīgi spēkā esoši kodi un piezīmes.
  (2)
  Dažās citās regulās noteiktā preču klasifikācija ir kļuvusi lieka vai vairs nav piemērota, vai nav spēkā, cita starpā tāpēc ka mainīti preču un to atbilstīgo kodu apraksti harmonizētajā sistēmā vai kombinētajā nomenklatūrā. Tāpēc minētās regulas būtu jāgroza vai jāatceļ.
  (3)
  Šajā regulā paredzētie pasākumi ir saskaņā ar Muitas kodeksa komitejas atzinumu,
  IR PIEŅĒMUSI ŠO REGULU.
  1. pants
  Šīs regulas I pielikuma tabulas 2. slejā uzskaitītās regulas groza, kā noteikts minētajā pielikumā.
  2. pants
  Šīs regulas II pielikuma tabulas 2. slejā norādīto regulu groza, kā noteikts minētajā pielikumā.
  3. pants
  Šīs regulas III pielikumā uzskaitītās regulas atceļ.
  4. pants
  Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
  Šī regula uzliek saistības kopumā un ir tieši piemērojama visās dalībvalstīs.
  Briselē, 2013. gada 7. maijā